— 270 — 



ceste ville de Franchise et le résidu, comme insouffî- 

 sanl, inexpers, impuissant et subtilz, avons renvoyez et 

 reffusez en la présence desdictz commis et depputez, 

 eulx sur ce premièrement par serment solempnel in- 

 terroguez et oy ; et leur avons ordonné en fournir 

 d'autres souffisans ou lieu desdicts ainsi reffusez... 



« Auxquels ainsi receuz et retenuz nous avons 



par lesdicts commis et depputez fait paier toute leur 

 despence, depuis le jour de leur partement de ladicte 

 ville de Tours jusques aujourd'uy ce jour compris, en- 

 semble la voicture d'eulx, leurs femmes, enffans, mes- 

 naiges et outilz desdicts ainsi receuz et retenuz. Et 

 .ordonné que si aucunes des femmes, enffans, mesnaiges 

 et ouiilz des dessus dicts sont encore à venir, que les- 

 dicts. commis et depputez les feront incontinant amener 

 aux despens de ladicte ville de Tours et des autres 

 dictes villes adjointes. Et, au surplus, avons ordonné et 

 appoincté que lesdicts commis payeront auxdicts mes- 

 naigiers ainsi receuz et retenuz pour leur vivre et entre- 

 ténement de deux moys commençans le XVe jour de ce 

 présent moys d'aoust, c'est assavoir pour chacun chef 

 de maison Lx solz, pour la femme xl s., pour chacun 

 enffan xx s. et pour chacun serviteur ou serviteure 

 qu'ilz ont amené avecques eulx, autres xx s. pour 

 chacun desdicts deux moys. Et si lesdicts mesnaigiers 

 ont laissé aucuns enffans à norrisse par delà, lesdicts 

 commis les feront nourrir jusques à ung an au despen 

 de ladicte ville. Aussi, s'il y a aucune femme grosse en 

 apparence d'accoucher au dedans desdicts deux moys, 

 iceulx commis leur bailleront et délivreront ung escu 

 d'or pour la relever. En oultre avons ordonné que iceulx 



